614 



I. C. L. Barkow, 



latus radiale descendenti, iiniuntur, ast nihilo minus deinde usque ad 

 finem inferiorem ossium metacarpi separatim decurrunt, ubi arteria 

 radialis, emissa arteria digitali radiali debili digiti primi, in arteriam 

 ulnarem transit. E iunetura Harum arteriarum ipsa arteria digitalis 

 volaris ulnaris fortis digiti primi, et arteria digitalis radialis tbrtis digiti 

 quarti oriuntur, quarum haec etiam ramulos ad latus ulnare digiti quarti 

 edit. Continuatio arteriae ulnaris descendit usque ad finem inferiorem 

 ossium metacarpi binorum mediorum, et in arterias binas hic finditur, 

 quarum quaeque in arteriam digitalem radialem et ulnarem bifida appa- 

 ret, quae digitis mediis sanguinem advehunt. Arteria radialis digiti se- 

 cundi transversim ante phalangem primam ad latus radiale, arteria ulna- 

 ris digiti tertii transversim ante phalangem primam ad latus ulnare sui 

 digiti decurrit. Arteria radialis et ulnaris in antibrachio non longe a se 

 invicem remotae decurrunt, et in carpo fascia tantum et cute teguntur. 



Post arteriam coeliacam ex aorta abdominali sequente ordine 

 arteria mesenterica anterior seu superior, arteriae musculares abdomi- 

 nis laterales anteriores, arteriae renales, spermaticae internae, arteria 

 mesenterica inferior, arteriae crurales et arteria sacralis media oriun- 

 tur, tandemque arteriae aortae continuatio in arterias binas hypogastri- 

 cas finditur. Arteriae spermaticae internae linearum binarum, arteria 

 mesenterica inferior lineae unius distantia ab arteriarum cruralium 

 origine ex aorta proveniunt. 



Arteria coeliaca in arteriam coronariam ventriculi sinistram, arte- 

 riam lienalem et hepaticam dividitur. 



Arteria coronaria ventriculi sinistra, arteriis ceteris debilior, prope 

 cardiam ad curvaturam ventriculi minorem et huius superficiem poste- 

 riorem pervenit, ubi rete mirabile forte constituit, e quo ramuli arte- 

 j'iosi superficiei posterioris radiatim proveniunt. Rete hoc ramis com- 

 pluribus cum arteria coronaria ventriculi dextra unitur. Praeterea arteria 

 coronaria ventriculi sinistra ramum etiam ad fundum ventriculi emittit. 



